Babelscape/SREDFM huggingface dataset:
Airbus A310 MRTT

Aire75 International Airshow at the Torrejón Air Base ([[Ισπανία]]).

Το Airbus A310 MRTT (αγγλικά: "Multi Role Tanker Transport", "Μεταφορικό Τάνκερ Πολλαπλών Ρόλων") αποτελεί έκδοση εναέριου ανεφοδιασμού βασισμένη στο Airbus A310, το οποίο προσφερόταν ως στρατιωτικό αεροσκάφος μεταφοράς διακεκριμένων προσώπων ("VIP"). Η παραλλαγή αυτή έγινε διαμέσου της εγκατάστασης σωλήνα εναέριου ανεφοδιασμού.

Το αεροσκάφος κατασκευάζεται και τροποποιείται από την EADS/Airbus. Η παραλλαγή περιλαμβάνει:
* Εγκατάσταση δύο βάσεων AAR, μία κάτω από κάθε φτερό.
* Τέσσερις επιπλέον δεξαμενές καυσίμου όπου προσφέρουν 28,000 kg καυσίμου, ανεβάζοντας την συνολική χωρητικότητα του αεροσκάφους σε καύσιμο στα -σχεδόν- 78,000 kg.
* Σταθμός Χειρισμού Καυσίμου ("FOS-Fuel Operator Station") για τη διαχείριση παροχής καυσίμου, στρατιωτικών επικοινωνιών και εξωτερικού φωτισμού. Για το ρόλο ΜΤΠΡ αναπτύχθηκε σύστημα-βίντεο νυχτερινής όρασης απομακρυσμένης παρακολούθησης για την προσέγγιση και τον εναέριο ανεφοδιασμό. Το σύστημα αυτό αναπτύχθηκε από την εταιρεία VIDAIR, και παρέχει τη δυνατότητα χρήσης τόσο σε συνθήκες ορατού φωτός όσο και στην κοντά-υπέρυθρη ακτινοβολία. 
* Ενισχυμένα πτερύγια και πάτωμα καμπίνας.
* Μικρές τροποποιήσεις θαλάμου διακυβέρνησης.

Η Γερμανική Πολεμική Αεροπορία (Luftwaffe) έγινε ο πρώτος πελάτης για το Α310 MRTT με την τροποποίηση των τεσσάρων από τα επτά Α310 που διέθετε. Οι Καναδικές Δυνάμεις παράγγειλαν δύο, μετατρέποντας δύο από τα πέντε Α310. Τα Καναδικά Α310 αποκαλούνται CC-150 Polaris.

Καθώς τα τωρινά MRTT βασίζονται στον εναέριο ανεφοδιασμό κάθετου σωλήνα, η EADS, προκειμένου να συμβαδίζει με τον σωλήνα ανεφοδιασμού τύπου "φράκτη" της Αμερικανικής USAF, επένδυσε $90 εκ. δολάρια ΗΠΑ στην ανάπτυξη νέου σωλήνα ανεφοδιασμού. Πλέον προσφέρουν το A330 MRTT με τον σωλήνα ανεφοδιασμού τύπου "φράκτη".

Ο Ευρωπαϊκός οργανισμός EADS εκμεταλλεύτηκε τις δυσκολίες που συνάντησε η Αμερικανική Boeing με το KC-767 για την USAF. Έτσι έκανε νέα κατάθεση της προσφοράς της, παρόλο που πολλοί ερευνητές αμφισβητούσαν τις δυνατότητες του Α310 MRTT. Ο EADS κέρδισε τις πρόσφατες προκηρύξεις της Βρετανικής RAF και της Αυστραλιανής Πολεμικής Αεροπορίας με το AAR/AT Airbus A330 MRTT.

Το A310 MRTT είναι σημαντικά μικρότερο από το A330 MRTT. Καθώς η παραγωγή του βασίζεται κυρίως σε τροποποιημένα επιβατικά Airbus A310 τα οποία χρησιμοποιούνται ήδη από διάφορες Πολεμικές Αεροπορίες (επιλογή που ήδη χρησιμοποιήθηκε από την Γερμανία και τον Καναδά). Ως τάνκερ έχει ίδια χωρητικότητα με το KC-135R, αλλά λόγω της φαρδύτερης ατράκτου του είναι πιο ευέλικτο, προσφέροντας σημαντική χωρητικότητα για μεταφορά εξοπλισμού, στρατευμάτων, σημαντικών προσώπων. Το μόνο σημείο στο οποίο υστερεί είναι η αδυναμία του να προσγειωθεί σε μη προετοιμασμένους τροχοδιαδρόμους, κάτι που θα του έδινε τη δυνατότητα να δράσει ως στρατηγικό μεταφορικό αεροσκάφος. H Airbus ελπίζει να πουλήσει Α310 MRTT στις χώρες που χρειάζεται να αντικαταστήσουν τα Boeing 707 που χρησιμοποιούνται ως τάνκερ.
Travis

Οι Travis είναι Σκωτσέζικο εναλλακτικό ροκ συγκρότημα από τη Γλασκώβη, που αποτελείται από τους Φραν Χίλι (φωνή, κιθάρα, πιάνο), Ντάγκι Πέιν (μπάσο, δεύτερα φωνητικά), Άντι Ντάνλοπ (πρώτη κιθάρα, μπάντζο, πλήκτρα, δεύτερα φωνητικά) και Νηλ Πρίμροουζ (τύμπανα, κρουστά). Το όνομά τους, το εμπνεύστηκαν από τον κύριο χαρακτήρα της ταινίας "Paris, Texas" του Βιμ Βέντερς.

Στους Travis έχει απονεμηθεί δύο φορές το βραβείο του "Βρετανικού συγκροτήματος της χρονιάς" στα ετήσια BRIT awards, ενώ το 2000 το άλμπουμ τους "The Man Who" κατέκτησε το βραβείο για το "Βρετανικό άλμπουμ της χρονιάς". Γενικά, θεωρείται πως οι Travis προετοίμασαν το έδαφος για μεταγενέστερα Βρετανικά συγκροτήματα όπως οι Coldplay, οι Keane και οι Snow Patrol. Έχουν κυκλοφορήσει επτά στούντιο άλμπουμ, με πρώτο το "Good Feeling" του 1997. Το τελευταίο τους άλμπουμ, με τίτλο "Where You Stand", κυκλοφόρησε τον Μάρτιο του 2013, και έφτασε στην τρίτη θέση των Βρετανικών τσάρτς.
Κροάτες

250px|thumb|Άγαλμα του βασιλιά Τομισλάβ, πρώτου ηγεμόνα του Βασιλείου των Κροατών
Οι Κροάτες, "παλαιότερα Χρωβάτες" ("Κροατικά": "Hrvati") είναι έθνος και Νοτιοσλαβική εθνότητα στο σταυροδρόμι της Κεντρικής Ευρώπης, της Νοτιοανατολικής Ευρώπης και της Μεσογείου. Οι Κροάτες ζουν κυρίως στην Κροατία και στη Βοσνία και Ερζεγοβίνη, αλλά είναι επίσημα αναγνωρισμένη μειονότητα στην Ουγγαρία, τη Σερβία, την Ιταλία, το Μαυροβούνιο, την Αυστρία, τη Ρουμανία, τη Σλοβακία και την Τσεχία. Λόγω πολιτικής, κοινωνικής και οικονομικής πίεσης πολλοί Κροάτες έχουν μεταναστεύσει σε όλη την Ευρώπη (ιδιαίτερα σε Γερμανία, Αυστρία, Ελβετία, Γαλλία και Ιταλία) και στην Αμερική ιδιαίτερα τις Ηνωμένες Πολιτείες, τον Καναδά, τη Χιλή και την Αργεντινή), δημιουργώντας μια διασπορά. Από τα 9 εκ. Κροατών που υπάρχουν στον κόσμο, τα 4 εκ. ζουν στη Κροατία, 650 χιλ. στη Βοσνία και τα υπόλοιπα 4.5 εκ. σε χώρες όπως οι ΗΠΑ, η Γερμανία και η Αυστραλία. 

Οι Κροάτες εμφανίζουν πολιτιστική πολυμορφία, που έχει επηρεασθεί από σειρά άλλων γειτονικών πολιτισμών ανά τους αιώνες. Οι Κροάτες είναι κυρίως Ρωμαιοκαθολικοί. Η Κροατική γλώσσα είναι επίσημη στην Κροατία και στη Βοσνία και Ερζεγοβίνη, καθώς και στην Ευρωπαϊκή Ένωση, και αναγνωρισμένη ως μειονοτική γλώσσα στις Κροατικές αυτόχθονες κοινότητες και μειονότητες στο Μαυροβούνιο, στην Αυστρία (Μπούργκενλαντ), στην Ιταλία (Μολίζε), στη Ρουμανία (Καρασόβα, Λούπατς) και στη Σερβία (Βοϊβοντίνα).
Πάπας Κόνων

Ο Πάπας Κόνων ("Papa Conone", 630 - 21 Σεπτεμβρίου 687) διετέλεσε Πάπας Ρώμης από τις 21 Οκτωβρίου 686 έως το θάνατό του στη Ρώμη στις 21 Σεπτεμβρίου του 687. Τάφηκε στη Βασιλική του Αγίου Πέτρου.

Προτάθηκε σαν υποψήφιος για το παπικό αξίωμα προκειμένου να συμβιβαστούν οι δύο αντιμαχόμενες παρατάξεις της Ρώμης, ο κλήρος και ο στρατός.

Ήταν, κατά τα φαινόμενα, γιος ενός αξιωματικού του θρακικού στρατεύματος. Μορφώθηκε στη Σικελία και χειροτονήθηκε ιερέας στη Ρώμη. Η ηλικία του, η σεβάσμια εμφάνισή του, και η απλότητα του χαρακτήρα του οδήγησαν τον κλήρο και το στρατό της Ρώμης να σταματήσουν τη μεταξύ τους διαμάχη, να αποσύρουν τους υποψηφίους του και να επιλέξουν τον Κόνωνα για Πάπα. Χειροτονήθηκε στις 21 Οκτωβρίου του 686 αφότου ο Έξαρχος της Ραβέννα ειδοποιήθηκε για την εκλογή του ή αφότου την επικύρωσε. Χειροτόνησε τον Ιρλανδό ιεραπόστολο Κιλιανό, και τον έστειλε μαζί με τους συντρόφους του να κηρύξουν στη Φραγκονία. Είχε την εύνοια του αυτοκράτορα Ιουστινιανού Β', ο οποίος τον ενημέρωσε ότι είχε ανακτήσει τις διατάξεις της Έκτης Οικουμενικής Συνόδου, τις οποίες, όπως έγραφε, ήταν διατεθειμένος να τηρήσει. Ο Ιουστινιανός διέγραψε επίσης ορισμένους φόρους και χρέη που χρωστούσαν στην αυτοκρατορία του αρκετά παπικά κληροδοτήματα.
Επαρχία Φράιζινγκ

right|Η θέση της Επαρχίας στη Βαυαρία.
Η Επαρχία Φράιζινγκ (Γερμανικά: Landkreis Freising, "Λάντκραις Φράιζινγκ") βρίσκεται στην Βαυαρία της Γερμανίας. Συνορεύει (με αρχή τον Βορρά και με φορά τους δείκτες του ρολογιού) με την Επαρχία Κέλχαιμ ("Kelheim"), την Επαρχία Λάντσχουτ ("Landshut"), την Επαρχία Έρντινγκ ("Erding"), την Επαρχία Μονάχου ("München"), την Επαρχία Ντάχαου ("Dachau") και την Επαρχεία Πφάφενχόφεν ("Pfaffenhofen"). Πρωτεύουσα της επαρχίας είναι το ομώνυμο Φράιζινγκ.

H Επαρχεία βρίσκεται Βόρεια της ευρύτερης περιοχής του Μονάχου. Οι ποταμοί Ίζαρ και Άμπερ διαρρέουν την επαρχεία και ρέουν παράλληλα από τα Νότιοδυτικά προς τα Βόρειοανατολικά. Βόρεια των ποταμών βρίσκεται το Χάλλερταου (Hallertau), μία ορεινή περιοχή που φημίζεται για την καλλιέργεια λυκίσκου
Μπορούσια Ντόρτμουντ

Η Μπορούσια Ντόρτμουντ (γερμανικά: "Borussia Dortmund") είναι μια από τις πιο επιτυχημένες και δημοφιλέστερες γερμανικές ομάδες ποδοσφαίρου. Έδρα της είναι το Βεστφάλενσταντιον στο Ντόρτμουντ. Η ονομασία «Μπορούσια» σημαίνει στα λατινικά Πρωσία. 

Εκτός από 8 γερμανικά πρωταθλήματα και 5 γερμανικά κύπελλα, η ομάδα κατέκτησε το 1966 το Κύπελλο Κυπελλούχων Ευρώπης (πρώτη γερμανική ομάδα που κατακτά ευρωπαϊκό κύπελλο) και το 1997 το Τσάμπιονς Λιγκ. Το ίδιο έτος κέρδισε το Διηπειρωτικό Κύπελλο νικώντας (2-0) την βραζιλιάνικη Κρουζέιρο.

Η Ντόρτμουντ αγωνίζεται έχοντας το κίτρινο και το μαύρο ως κύρια αμφίεση και για αυτόν τον λόγο της έχει δοθεί το ψευδώνυμο "die Schwarzgelben" (κιτρινόμαυροι)"." Ο παραδοσιακός αντίπαλος της είναι η Σάλκε, με τις αναμετρήσεις να ονομάζονται "ντέρμπι της κοιλάδας του Ρούρ."
Ευρυφάεσσα

Στην ελληνική μυθολογία η Ευρυφάεσσα (όνομα που σημαίνει «πλατύφωτη») ήταν η μητέρα του ίδιου του Τιτάνα Ήλιου και μία από τις Τιτανίδες.

Σύμφωνα με τον «Ομηρικό Ύμνο» 31 (εδάφιο 2), η Ευρυφάεσσα ήταν σύζυγος του Τιτάνα Υπερίωνα, με τον οποίο και απέκτησε τον Ήλιο, καθώς και τις Σελήνη και Ηώ. Σε άλλες όμως πηγές, η σύζυγος του Υπερίωνα και μητέρα του Ηλίου ονομάζεται Θεία ή Ευρυφάτεια. Ουσιαστικά, πρόκειται για συνώνυμες αποδόσεις του ίδιου προσώπου. Ο Πίνδαρος υμνεί τη Θεία ως εξής στην 5η Ισθμία ωδή του:

: «Μάνα του Ήλιου, Θεία των πολλών ονομάτων, για χάρη σου οι άνθρωποι τιμούν το χρυσάφι σαν το δυνατότερο απ' όλα τα αγαθά.»
Κουνιγιόσι

Πίνακας του [[Utagawa Kuniyoshi]].
Ο Ουταγκάουα Κουνιγιόσι (, 1 Ιανουαρίου 1798 - 1861) ήταν ένας από τους τελευταίους μεγάλους καλλιτέχνες της παραδοσιακής Γιαπωνέζικης τέχνης της ξυλογραφίας ουκιγιο-ε. Ανήκε στην σχολή Ουταγκάουα.
Μπράιαν Γκριν

Ο Μπράιαν Γκριν ("Brian Randolph Greene", 9 Φεβρουαρίου 1963), είναι Αμερικανός θεωρητικός φυσικός και ένας από τους πιο γνωστούς θεωρητικούς των χορδών. Από το 1996 είναι καθηγητής στο Πανεπιστήμιο Κολούμπια. Γεννημένος στη Νέα Υόρκη, ο Μπράιαν Γκριν ήταν ιδιοφυΐα στα μαθηματικά. Οι επιδόσεις του ήταν τέτοιες, μάλιστα, που όταν ήταν δώδεκα χρόνων, έκανε ιδιαίτερα μαθήματα στα μαθηματικά από έναν καθηγητή του Πανεπιστημίου του Κολούμπια, επειδή είχε ξεπεράσει το μαθηματικό επίπεδο του καθηγητή του σχολείου του. Ο Γκριν σπούδασε φυσική στο Πανεπιστήμιο Χάρβαρντ, όπου πήρε το πτυχίο του το 1980, και ολοκλήρωσε τη διδακτορική του διατριβή στο Πανεπιστήμιο της Οξφόρδης στην Αγγλία το 1986. Αυτή τη στιγμή είναι καθηγητής στο Πανεπιστήμιο Κολούμπια και συνδιευθυντής στο Ινστιτούτο για Χορδές, Κοσμολογία και Αστροσωματιδιακή φυσική του πανεπιστημίου, καθοδηγώντας ένα ερευνητικό πρόγραμμα εφαρμογής της θεωρίας υπερχορδών σε κοσμολογικές ερωτήσεις. Για το λόγο αυτό προσχώρησε και στο Πανεπιστήμιο Κόρνελ, όπου από το 1995 είναι πλέον και καθηγητής.
Οίκος της Σοφίας

Ο Οίκος της Σοφίας ήταν βιβλιοθήκη και οίκος μετάφρασης στη Βαγδάτη, στο σημερινό Ιράκ, την εποχή των Αββασιδών. Είχε πολύ σημαντικό ρόλο στο κίνημα μεταφράσεων αρχαίων ελληνικών και περσικών κειμένων στα αραβικά, και θεωρείται ότι ήταν ένα από τα σπουδαιότερα κέντρα διανόησης κατά τη χρυσή εποχή του Ισλαμισμού. Ο Οίκος της Σοφίας λειτούργησε ως κοινότητα που ίδρυσαν οι Αββασίδες χαλίφες Χαρούν αλ Ρασίντ και ο γιος του Αλ-Μαμούν, που κυβέρνησε από το 813 μέχρι το 833 μ.Χ. Με βάση τη Βαγδάτη από τον 9ο μέχρι το 13ο αιώνα, πολλοί από τους πιο σπουδασμένους Μουσουλμάνους λογίους ήταν μέλη αυτού του εξαιρετικού ινστιτούτου έρευνας και εκπαίδευσης.

Ο όρος "Οίκος της Σοφίας" είναι μεταφραστικό δάνειο από τους Σασσανίδες Πέρσες, που ονόμαζαν έτσι τη "βιβλιοθήκη". Θεωρήθηκε ότι οι Σασσανίδες είχαν ως σκοπό τους τη μετάφραση κειμένων από τα περσικά στα αραβικά, καθώς και τη συντήρηση μεταφρασμένων κειμένων.

Κατά τη βασιλεία του Αλ-Μαμούν ανεγέρθηκαν αστρονομικά παρατηρητήρια, και ο Οίκος ήταν ένα ασυναγώνιστο κέντρο ανθρωπιστικών σπουδών, επιστημών, μαθηματικών, αστρονομίας, ιατρικής, χημείας, ζωολογίας και γεωγραφίας. Αντλώντας πληροφορίες από περσικά, ινδικά και ελληνικά κείμενα - συμπεριλαμβανομένων αυτών του Πυθαγόρα, του Πλάτωνα, του Αριστοτέλη, του Ιπποκράτη, του Ευκλείδη, του Πλωτίνου, του Γαληνού, του Σουσρούτα, του Τσαράκα, του Αριαμπάτα και του Βραχμαγκούπτα - οι λόγιοι συσσώρευσαν μία μεγάλη συλλογή "γνώσης" από όλο τον τότε γνωστό κόσμο, και την επέκτειναν με δικές τους ανακαλύψεις. Η Βαγδάτη ήταν γνωστή ως η πιο πλούσια πόλη του κόσμου και το σπουδαιότερο κέντρο πνευματικής δραστηριότητας της εποχής, με πληθυσμό πάνω από ένα εκατομμύριο ανθρώπους, τον μεγαλύτερο για την εποχή. Στους λογίους του Οίκου της Σοφίας συγκαταλέγεται και ο Αλ Χουαρίζμι, ο πατέρας της άλγεβρας.
Κατηγορία:Ιστορικές βιβλιοθήκες
Κατηγορία:Ιστορία του Ιράκ
Rammstein

"Οι Rammstein σε συναυλία με τους [[Apocalyptica]] το 2005."

Oι Rammstein είναι γερμανικό industrial metal συγκρότημα με έδρα το Βερολίνο. Αποτελείται από τους Till Lindemann (φωνητικά), Richard Z. Kruspe (κιθάρα & 2η φωνή), Paul H. Landers (κιθάρα), Oliver "Ollie" Riedel (μπάσο), Christoph "Doom" Schneider (ντραμς) και Christian "Flake" Lorenz (πλήκτρα). 

Τραγουδούν κυρίως στη γερμανική γλώσσα, αλλά κάποια τραγούδια τους είναι και στα αγγλικά (“Stripped”, “Amerika”), ρωσικά (“Moscau”), γαλλικά (“Amour”) και ισπανικά (“Te quiero, puta”). Μέχρι το 2005 είχαν πουλήσει 10 εκατομμύρια δίσκους χωρίς να έχουν αλλαγές στα μέλη που αποτελούν το συγκρότημα. Παρόλο που τα τραγούδια είναι στα γερμανικά, το συγκρότημα έχει επιτυχία σε όλο τον κόσμο. Είναι το αγαπημένο συγκρότημα του Αμερικανού σκηνοθέτη Ντέιβιντ Λιντς, ο οποίος συμπεριέλαβε το 1997 τα τραγούδια "Rammstein" και "Heirate Mich" (από το πρώτο άλμπουμ "Herzeleid") στην ταινία του "Χαμένη Λεωφόρος" (Lost Highway). 

Το 2007, μετά τις διακοπές τους, επανενώθηκαν και ξεκίνησαν να δουλεύουν για το επόμενο άλμπουμ τους που κυκλοφόρησε στις 16 Οκτωβρίου 2009 υπό τον τίτλο "Liebe Ist Für Alle Da" (Ο έρωτας είναι για όλους εκεί).

Το όνομα του συγκροτήματος είναι εμπνευσμένο από το ατύχημα στη βάση Ράμσταϊν, όπου αεροπλάνα που λάμβαναν μέρος σε επιδείξεις συγκρούστηκαν μεταξύ τους σκοτώνοντας γύρω στα 70 άτομα συνολικά και τραυματίζοντας περίπου 1000.
Δημοκρατική Ανανεωτική Πρωτοπορία - Νέα Δημοκρατική Φοιτητική Κίνηση

Η Δημοκρατική Ανανεωτική Πρωτοπορία - Νέα Δημοκρατική Φοιτητική Κίνηση (Δ.Α.Π.-Ν.Δ.Φ.Κ.) είναι η φοιτητική παράταξη της Νέας Δημοκρατίας και αντιπροσωπεύει την Κεντροδεξιά και την Δεξιά στα Πανεπιστήμια. 

Δημιουργήθηκε το 1976 ως αποτέλεσμα συγχώνευσης των παρατάξεων της "Δημοκρατικής Ανανεωτικής Πρωτοπορίας" (παράταξη των αθηναϊκών Πανεπιστημίων και Τ.Ε.Ι. το 1975) και της "Νέας Δημοκρατικής Φοιτητικής Κίνησης" (παράταξη της Θεσσαλονίκης το 1974 και 1975).. Την τελική ονομασία ΔΑΠ-ΝΔΦΚ πρότεινε ο τότε, φοιτητής Ιατρικής και μέλος της Εκτελεστικής Γραμματείας της ΟΝΝΕΔ, Νίκος Παπαδημάτος, μετά από ολονύκτιες διαπραγματεύσεις οι οποίες έδειχναν να καταλήγουν σε αδιέξοδο, αφού ούτε η παράταξη των αθηναϊκών Πανεπιστημίων και ΤΕΙ δέχονταν να απαλειφθεί το ΔΑΠ ούτε η παράταξη της Θεσσαλονίκης να μην υπάρχει ευθεία αναφορά στη ΝΔΦΚ. 

Η ΔΑΠ-ΝΔΦΚ είναι μέλος της Ένωσης Ευρωπαίων Δημοκρατών Φοιτητών (EDS).
Νυχτερινή περιπέτεια

Το Νυχτερινή περιπέτεια είναι δραματική ταινία του ελληνικού κινηματογράφου, παραγωγής 1954. Το σενάριο της ταινίας είναι βασισμένο στο μυθιστόρημα του Άγγελου Τερζάκη "«Η μενεξεδένια πολιτεία»", προσαρμοσμένο από τον ίδιο τον συγγραφέα, ο οποίος υπογράφει και τη σκηνοθεσία. Πρόκειται για τη μοναδική ταινία του Άγγελου Τερζάκη, ο οποίος είχε παρακολουθήσει μαθήματα κινηματογράφου στην Ιταλία.
Θερινοί Παραολυμπιακοί Αγώνες 2004

Οι Θερινοί Παραολυμπιακοί Αγώνες 2004 ήταν η 12η διοργάνωση στην ιστορία του θεσμού των Παραολυμπιακών Αγώνων και διεξήχθησαν στην Αθήνα (Ελλάδα) από τις 17 Σεπτεμβρίου έως τις 28 Σεπτεμβρίου 2004.
Λάντισλαβ Άνταμεκ

Ο Λάντισλαβ Άνταμεκ ("Ladislav Adamec", 10 Σεπτεμβρίου 1926 – Πράγα 14 Απριλίου 2007) ήταν πολιτικός και πρωθυπουργός της Τσεχοσλοβακίας.

Ο Άνταμεκ ήταν πρωθυπουργός της Σοσιαλιστικής Δημοκρατίας της Τσεχίας (τμήμα της ενιαίας Τσεχοοσλοβακίας) στο διάστημα 1987-1988.

Στις 12 Οκτωβρίου 1988 ανέλαβε πρωθυπουργός της Τσεχοσλοβακίας.

Τον Οκτώβριο και τον Νοέμβριο του 1989 έγινε στην Τσεχοσλοβακία η Βελούδινη επανάσταση, όπως έμεινε γνωστή, όταν φοιτητές βγήκαν στους δρόμους και διαδήλωναν κατά του κομμουνιστικού καθεστώτος. Στις 27 Νοεμβρίου το καθεστώς, κάτω από το βάρος των διαδηλώσεων και της γενικής απεργίας που είχε κηρυχθεί εκείνη την ημέρα, οργάνωσε μια συνδιάσκεψη, η οποία αποφάσισε να δοθεί εντολή σχηματισμού κυβέρνησης στον Άνταμεκ ο οποίος και διατήρησε την θέση του μέχρι και τις 7 Δεκεμβρίου 1989.
Κλειστό γήπεδο του ΠΑΟΚ

Το Κλειστό γήπεδο του ΠΑΟΚ ή PAOK Sports Arena η αλλιώς κρατικό της Πυλαίας βρίσκεται στην Πυλαία Θεσσαλονίκης και αποτελεί την έδρα των ομάδων μπάσκετ και βόλεϊ του ΠΑΟΚ, ενώ μέχρι το 2017 αποτελούσε και την έδρα του τμήματος χάντμπολ. 

Χτίστηκε πάνω σε οικόπεδο το οποίο παραχώρησε ο επιφανής φίλος του ΠΑΟΚ Ιωάννης Δεδέογλου καθώς και σε οικόπεδο του δημοσίου, στο οποίο αρχικά θα κατασκευαζόταν νοσοκομείο του ΙΚΑ.

Ήδη, από το 1995, με την υπογραφή της σύμβασης μεταξύ της ερασιτέχνη ΠΑΟΚ και της Γενικής Γραμματείας Αθλητισμού (ΓΓΑ), το κράτος είχε αναλάβει όλες τις δαπάνες για την κατασκευή του έργου, το οποίο έπρεπε κανονικά να ολοκληρωθεί μέσα σε ενάμισι χρόνο. Τελικά, όταν το έργο παραδόθηκε στον ΠΑΟΚ ως περιουσιακό του στοιχείο, είχε κοστίσει 10 δισ. ευρώ και όχι 4 δισ. όπως ήταν ο αρχικός προϋπολογισμός. Επίσης, τα έξοδα συντήρησης του γηπέδου μέχρι το 2014 τα είχε αναλάβει η ΓΓΑ, αλλά το καθεστώς αυτό δεν έχει αλλάξει μέχρι και σήμερα.

Αποτελεί το μεγαλύτερο κλειστό γήπεδο της Θεσσαλονίκης και η χωρητικότητα του γηπέδου ανέρχεται σε 8.500 θέσεις φιλάθλων, ενώ μαζί με τις θέσεις όρθιων η χωρητικότητα φτάνει τις 10.200 θέσεις για αγώνες και συναυλίες. Οι εργασίες κατασκευής του ολοκληρώθηκαν το 2000, ενώ τα αρχικά σχέδια της κατασκευής του χρονολογούνται αρκετά χρόνια πριν, ήδη από το 1990 . Την ίδια χρονιά φιλοξένησε τα final four του Κυπέλλου Ελλάδας και της EuroLeague. 

Πρόκειται για ένα σύγχρονο γήπεδο που παρέχει όλες τις ανέσεις στους φιλάθλους, οι οποίοι το αποκαλούν Παλατάκι . Περιλαμβάνει επίσης μια αίθουσα προπόνησης, τα γραφεία της ομάδας, καταστήματα και ένα μουσείο αφιερωμένο στο τμήμα μπάσκετ του ΠΑΟΚ, ενώ διαθέτει και 502 θέσεις πάρκινγκ. Το PAOK Sports Arena είναι το μεγαλύτερο ιδιωτικό κλειστό γήπεδο στην Ελλάδα. Το γήπεδο ανακαινίστηκε το 2016 με έξοδα του ιδιοκτήτη της ΠΑΕ ΠΑΟΚ, Ιβάν Σαββίδη .
Νίκος Σύλλας

O Νίκος Σύλλας (Καλλιμασιά Χίου 1914 – Χίος 1986) υπήρξε ο μεγαλύτερος Έλληνας δισκοβόλος κατά την προπολεμική και την πρώτη μεταπολεμική περίοδο. Ήταν πανελληνιονίκης, βαλκανιονίκης, μεσογειονίκης και ολυμπιονίκης. Κατέρριψε δέκα φορές το πανελλήνιο ρεκόρ στη δισκοβολία, με κορυφαία επίδοση 51 μ. το 1939, που παρέμεινε ακατάρριπτη επί 18 χρόνια. Ήταν μέτριου ύψους αλλά είχε νεύρο, εκρηκτικότητα και καταπληκτικό παλμό στην περιστροφή, ίσως τον καλύτερο παγκοσμίως στην εποχή του. Υπήρξε αθλητής του Παγχιακού Γ.Σ. αρχικά και στη συνέχεια του Πανιωνίου Γ.Σ.
Πρωτάθλημα ποδοσφαίρου Σλοβενίας

thumb|130px|Παλαιό λογότυπο

Το Πρωτάθλημα ποδοσφαίρου Σλοβενίας (σλοβενικά: "Prva Slovenska nogometna liga - 1. SNL"), γνωστή και ως "PrvaLiga Telekom Slovenije" για εμπορικούς λόγους, διοργανώνεται από την Ποδοσφαιρική Ομοσπονδία Σλοβενίας (NZS). Το διάστημα 2001-12 την ευθύνη της διοργάνωσης είχε η Združenje 1. SNL. Ξεκίνησε την περίοδο 1991-92 και αποτελεί την κορυφαία ποδοσφαιρική διοργάνωση στη Σλοβενία.

Ως το 1991 οι ομάδες της χώρας μετείχαν στο τοπικό πρωτάθλημα. Οι δύο καλύτερες, Ολίμπια Λιουμπλιάνα και ΝΚ Μάριμπορ, μετείχαν ανελλιπώς στο Πρωτάθλημα ποδοσφαίρου Γιουγκοσλαβίας, χωρίς ιδιαίτερες διακρίσεις, αφού ποτέ δεν τερμάτισαν στην πρώτη τριάδα.
Αθλητική Ένωση Κουκλιών

Η Αθλητική Ένωση Κουκλιών (ή η ΑΕΚ Κουκλιών) ήταν κυπριακή ποδοσφαιρική ομάδα με έδρα τα Κούκλια της επαρχίας Πάφου. Ιδρύθηκε στις 20 Οκτωβρίου 1968. Χρώματα της ομάδας ήταν το κίτρινο και το μαύρο.
Κισσός FC Κισσόνεργας

Ο Κισσός FC Κισσόνεργας ήταν κυπριακή ποδοσφαιρική ομάδα με έδρα την Κισσόνεργα της επαρχίας Πάφου. Η ομάδα προήλθε από την ενοποίηση του Κισσού Κισσόνεργας και της ΑΕΜ Μεσόγης-Γιόλου, το 2007, παίρνοντας τη θέση της ΑΕΜ στη Γ΄ κατηγορία. Χρώματα της ομάδας ήταν το πράσινο και το άσπρο.
Χβάνανταλσνιουκουρ

<br>

Το Χβάνανταλσνιουκουρ (ισλανδικά: "Hvannadalshnjúkur", : [ˈkvanːatalsˌn̥ʲuːkʏr]) είναι η ψηλότερη κορυψή του Οραφαγιοκούλ, ένα ηφαίστειο στα νοτιοανατολικά της Ισλανδίας.

Είναι το υψηλότερο όρος της χώρας. Μια μέτρηση που ολοκληρώθηκε τον Αύγουστο του 2005 καθόρισε το ύψος του σε 2.110 μέτρα ενώ σε προηγούμενη μέτρηση είχε βρεθεί στα 2.119 μέτρα. 

Το ηφαίστειο βρίσκεται στα όρια του Εθνικού Πάρκου Σκαφτάφελλ και απλώνεται κάτω από τον παγετώνα "Öræfajökull". 

Το όνομα του παγετώνα σημαίνει "παγετώνας της καταστροφής", και ονομάστηκε έτσι μετά από μεγάλες ηφαιστειακές εκρήξεις το 1362 που κατέστρεψαν πολλά αγροκτήματα στην περιοχή. Το ηφαίστειο εξερράγη για τελευταία φορά το 1727 και, παρά την επαναδημιουργία των αγροκτημάτων, η περιοχή είναι ακόμα γνωστή ως "Öræfi", δηλαδή 'ακαλλιέργητη γη".

Η αναρρίχηση στην κορυφή του Χβάνανταλσνιουκουρ είναι δυνατή μόνο διασχίζοντας τον παγετώνα.
Σταθμός Άγιος Δημήτριος - Αλέξανδρος Παναγούλης

Ο Σταθμός Άγιος Δημήτριος - Αλέξανδρος Παναγούλης είναι σταθμός του μετρό της Αθήνας, επί της γραμμής 2, της οποίας αποτέλεσε τερματικό σταθμό μέχρι τις 26 Ιουλίου 2013, οπότε και εγκαινιάστηκε η επέκταση της γραμμής - τερματικός πλέον σταθμός είναι αυτός του Ελληνικού.

Πήρε το όνομά του από τον δήμο Αγίου Δημητρίου (αλλιώς Μπραχάμι), τον οποίο εξυπηρετεί, ενώ διαθέτει και δεύτερο όνομα προς τιμήν του αγωνιστή κατά του δικτατορικού καθεστώτος του 1967-1974 και βουλευτή Αλεξάνδρου Παναγούλη, ο οποίος σκοτώθηκε σε αυτοκινητικό δυστύχημα στο σημείο όπου βρίσκεται σήμερα ο σταθμός την 1η Μαΐου 1976. Επίσης, ο σταθμός εξυπηρετεί και το εμπορικό κέντρο Athens Metro Mall, καθώς ο σταθμός του μετρό βρίσκεται ακριβώς δίπλα του.

Ο σταθμός εγκαινιάστηκε στις 5 Ιουνίου 2004 και βρίσκεται κάτω από την Λεωφόρο Βουλιαγμένης. Είναι εξ ολοκλήρου υπόγειος και διαθέτει μια κεντρική αμφίπλευρη αποβάθρα, στα άκρα της οποίας φέρονται εκατέρωθεν τα κλιμακοστάσια και οι ηλεκτροκίνητες κυλιόμενες σκάλες διακίνησης των επιβατών.
Εθνικό Στάδιο του Πεκίνου

Το Εθνικό Στάδιο του Πεκίνου (παραδοσιακά κινέζικα: 北京國家體育場, απλοποιημένα κινέζικα: 北京国家体育场, Χανυού Πινγίν: Běijīng Guójiā Tǐyùchǎng, Τονγκγιονγκ Πινγίν: Běijīng Guójiā Tǐyùchǎng), γνωστό επίσης και ως Εθνικό Στάδιο ή Φωλιά Πουλιού (鸟巢), λόγω της αρχιτεκτονικής του, είναι στάδιο που ολοκληρώθηκε τον Μάρτιο του 2008 για το Ολυμπιακό Πάρκο (Ολυμπιακό Πράσινο) στο Πεκίνο της Κίνας. Το στάδιο φιλοξένησε τα βασικά αθλήματα στίβου για τους Θερινούς Ολυμπιακούς Αγώνες 2008, καθώς επίσης και τις τελετές έναρξης και λήξης. Βρίσκεται ανατολικά του Εθνικού Κέντρου Υγρού Στίβου του Πεκίνου.
Αλιείς μαργαριταριών

Αλιείς μαργαριταριών (πρωτότυπος τίτλος στα γαλλικά "Les pêcheurs de perles", αρχικός τίτλος "Leïla") είναι ο τίτλος τρίπρακτης όπερας του Ζωρζ Μπιζέ, βασισμένη σε λιμπρέτο των Μισέλ Καρέ και Εζέν Κορμόν. Ο Μπιζέ συνέθεσε την όπερα με ταχείς ρυθμούς το καλοκαίρι του 1863 και εκτελέστηκε για πρώτη φορά στο Λυρικό Θέατρο ("Théâtre Lyrique") του Παρισιού, στις 30 Σεπτεμβρίου του ίδιου έτους. Αποτελεί τη δημοφιλέστερη όπερα του Μπιζέ μετά την "Κάρμεν". 

Έτυχε θερμής υποδοχής από το κοινό και παίχθηκε 18 φορές μέχρι το φθινόπωρο του 1863, ωστόσο επικρίθηκε από τον τύπο της εποχής, ο οποίος αντιμετώπισε το έργο του Μπιζέ με επιφύλαξη. Μετά την επιτυχία της "Κάρμεν", η όπερα άρχισε να παίζεται σε πόλεις εκτός της Γαλλίας, ενώ μία εκτέλεσή της στην ιταλική γλώσσα παρουσιάστηκε στο Παρίσι το 1889. Περίπου τριάντα χρόνια μετά την πρεμιέρα της, άρχισε να αναγνωρίζεται η σπουδαιότητα του έργου, ενώ σήμερα αποτελεί ένα από τα πιο δημοφιλή έργα ρεπερτορίου.

Η υπόθεση εκτυλίσσεται σε μια εξωτική νήσο του Ινδικού Ωκεανού (Κεϋλάνη), όπου αναπτύσσεται έντονα η αλιεία μαργαριταριών. Το έργο αυτό, αν και το έκρινε ο ίδιος ο συνθέτης πολύ αυστηρά, εντούτοις αποδείχθηκε να υπερέχει των άλλων έργων γαλλικής όπερας της ίδιας περιόδου, περιέχοντας κάποια στοιχεία από την όπερα "Κάρμεν". Αν και ο Μπιζέ συνέθεσε την όπερα σε νεαρή ηλικία, χαρακτηρίζεται ως ώριμο έργο με μελωδικά και ρυθμικά χαρίσματα. Ως σημαντικότερα μέρη της όπερας αναφέρονται συχνά η άρια για τενόρο "Je crois entendre encore" και το μελωδικό ντουέτο τενόρου-βαρύτονου "Au fond du temple saint".

Στην Ελλάδα, η όπερα εκτελέστηκε για πρώτη φορά από την Εθνική Λυρική Σκηνή την 1 Απριλίου 1974.
Arduino

μικρογραφία|200px| Λογότυπο Arduino
Το Arduino είναι ένας μικροελεγκτής μονής πλακέτας, δηλαδή μια απλή μητρική πλακέτα ανοικτού κώδικα με ενσωματωμένο μικροελεγκτή και εισόδους/εξόδους, η οποία μπορεί να προγραμματιστεί με τη γλώσσα Wiring (ουσιαστικά πρόκειται για τη γλώσσα προγραμματισμού C++ και ένα σύνολο από βιβλιοθήκες, υλοποιημένες επίσης στην C++ ). Το Arduino μπορεί να χρησιμοποιηθεί για την ανάπτυξη ανεξάρτητων διαδραστικών αντικειμένων αλλά και να συνδεθεί με υπολογιστή μέσω προγραμμάτων σε Processing, Max/MSP, Pure Data, SuperCollider. Οι περισσότερες εκδόσεις του Arduino μπορούν να αγοραστούν προ-συναρμολογημένες· το διάγραμμα και πληροφορίες για το υλικό είναι ελεύθερα διαθέσιμα για αυτούς που θέλουν να συναρμολογήσουν το Arduino μόνοι τους.

Το πρόγραμμα Arduino έλαβε τιμητική μνεία στην κατηγορία "Digital Communities" στο "Prix Ars Electronica" το 2006.
Sri Lanka Matha

"Sri Lanka Matha" είναι ο εθνικός ύμνος της Σρι Λάνκα. Οι στίχοι και η μουσική γράφτηκαν από τον Ανάντα Σαμαρακούν (Ananda Samarakoon) το 1940 στη σιναλεζική γλώσσα (Σίνχαλα) και καθιερώθηκε επίσημα ως εθνικός ύμνος στις 22 Νοεμβρίου του 1951 από μια επιτροπή με επικεφαλής τον Σερ Έντουιν Ουιτζεγιεράτνε.

Η πρώτη σειρά του ύμνου αρχικά έγραφε: "Namo namo matha, apa Sri Lanka". Η μετάφραση του εθνικού ύμνου στη Γλώσσα Ταμίλ έγινε από τον φημισμένο Ταμίλ ποιητή, Παντιθάρ Ναλαθάμπι.
Αραβική Θάλασσα

thumb|"Χάρτης της Αραβικής Θάλασσας."
Η Αραβική Θάλασσα αποτελεί το βορειοδυτικό τμήμα του Ινδικού ωκεανού μεταξύ Ινδίας, Αραβικής χερσονήσου και Ανατολικής Αφρικής. Ονομάζεται επίσης και Θάλασσα του Ομάν.
Η επιφάνειά της είναι περίπου 3.862.000 τετρ. χιλιόμετρα. Το μέγιστο πλάτος της είναι περίπου 2.400 χιλιόμετρα και το μέγιστο βάθος της 4.652 μέτρα ή 15.262 πόδια στην αραβική λεκάνη. Στην θάλασσα αυτή εκβάλλουν πολλά ποτάμια με κυριότερο τον Ινδό ποταμό. Οι χώρες οι οποίες έχουν ακτές στην Αραβική Θάλασσα είναι η Ινδία, η Υεμένη, το Ομάν, το Πακιστάν, η Σρι Λάνκα, οι Μαλδίβες και η Σομαλία.
Πολλές εμπορικές διαδρομές διασχίζουν την Αραβική Θάλασσα από την αρχαιότητα, οι οποίες συνδέουν τη Μέση Ανατολή με την Ανατολική Αφρική, την Ινδία, τη Νοτιοανατολική Ασία και την Κίνα. Η θάλασσα αυτή αποτελεί το κύριο μέρος του ταξιδιού των πλοίων, το οποίο δρομολογείται στη γραμμή μεταξύ Ευρώπης και Ινδίας μέσω του καναλιού του Σουέζ, το οποίο ενώνει τη Μεσόγειο με την Ερυθρά Θάλασσα.



Κατηγορία:Αραβία
Κατηγορία:Θάλασσες
Αλκέτας Παναγούλιας

Ο Αλκέτας Παναγούλιας (Θεσσαλονίκη, 30 Μαΐου 1934 – Βιέννα, Βιρτζίνια (ΗΠΑ), 18 Ιουνίου 2012) ήταν Έλληνας ποδοσφαιριστής και προπονητής. Υπήρξε ο προπονητής που οδήγησε την εθνική Ελλάδας στα τελικά του Euro 1980 και του Μουντιάλ 1994.

Στην ποδοσφαιρική του καριέρα υπήρξε ποδοσφαιριστής της ομάδας του Άρη Θεσσαλονίκης, την οποία στήριξε αργότερα ως προπονητής αλλά και ως παράγοντας.
Ρουθ

Η Ρουθ είναι Βιβλικό πρόσωπο. Η αφήγηση της ζωής της Ρουθ γίνεται στο ομώνυμο βιβλίο της Παλαιάς Διαθήκης.

Η Ρουθ ήταν Μωαβίτισσα που διέμενε στη Βηθλεέμ. Εξαιτίας της όσιας αγάπης που έτρεφε για την πεθερά της Ναομί, ή Νωεμίν, η Ρουθ παρέμεινε μαζί της ακόμη και μετά το θάνατο του συζύγου της Μααλών. Αργότερα, όταν ένας πλησιέστερος συγγενής αρνήθηκε να την παντρευτεί μέσω ανδραδελφικού γάμου, ένας άλλος συγγενής, ο Βοόζ, ανέλαβε αυτή την ευθύνη. 
Με αυτό τον τρόπο η Ρουθ έγινε μητέρα του γιου του Βοόζ Ωβήδ και πρόγονος (προμάμμη) του Βασιλιά Δαβίδ καθώς επίσης και του Ιησού Χριστού, μέσω του νομικού πατέρα του Ιωσήφ.

Η Ορθόδοξη Εκκλησία την έχει αναγνωρίσει Αγία, τη μνήμη της οποίας εορτάζει την Κυριακή των Προπατόρων, πριν τα Χριστούγεννα
Tool

Οι Tool είναι αμερικανικό ροκ συγκρότημα από το Λος Άντζελες της Καλιφόρνια, το οποίο δημιουργήθηκε το 1989 και αποτελείται από τους Maynard James Keenan (φωνητικά), Adam Jones (κιθάρα), Danny Carey (τύμπανα) και Justin Chancellor (μπάσο). Η μουσική τους χαρακτηρίζεται ως progressive rock, art rock και alternative metal από τους περισσότερους αλλά γενικά είναι δύσκολο να καταταγούν σε μια μόνο κατηγορία μουσικής. Οι πωλήσεις τους μόνο στις Η.Π.Α. έχουν φτάσει τα 9,25 εκατομμύρια δίσκους.

Οι Tool ξεχωρίζουν για τα μοναδικά οπτικά εφέ (όπως στο άλμπουμ "10,000 days" με το καταπληκτικό τρισδιάστατο εφέ) αλλά και γενικότερα για την αρκετά ξεχωριστή μουσική τους η οποία βασίζεται περισσότερο στο ρυθμικό κομμάτι παρά στη μελωδία.
Αξίζει επίσης να αναφερθεί και το στιχουργικό κομμάτι της μουσικής τους στο οποίο υπάρχουν πολλές αναφορές στον σύγχρονο τρόπο ζωής, στην πολιτική, στην εξέλιξη του ατόμου, στις ανθρώπινες σχέσεις και γενικότερα σε όποια κατάσταση αποχαυνώνει τον άνθρωπο σήμερα.
.lv

.lv είναι ο top-level domain κωδικός για τη Λετονία στο Διαδίκτυο.

Δείτε επίσης: Κατάλογος top-level domains.
Κατηγορία:Λετονία
Κατηγορία:Top-level domains
.pt

.pt είναι ο top-level domain κωδικός για την Πορτογαλία στο διαδίκτυο.

Δείτε επίσης: Κατάλογος top-level domains.

Κατηγορία:Πορτογαλία
Κατηγορία:Top-level domains
.at

.at είναι ο top-level domain κωδικός για την Αυστρία στο Διαδίκτυο.

Δείτε επίσης: Κατάλογος top-level domains.
.ar

.ar είναι ο top-level domain κωδικός για τη Αργεντινή στο διαδίκτυο.

Δείτε επίσης: Κατάλογος top-level domains.
.er

.er είναι ο top-level domain κωδικός για την Ερυθραία στο διαδίκτυο.

Δείτε επίσης: Κατάλογος top-level domains.
.az

.az είναι ο top-level domain κωδικός για το Αζερμπαϊτζάν στο Διαδίκτυο. Τον διαχειρίζεται η Azerbaijan Communications. Είναι δημοφιλές στο Αζερμπαϊτζάν και λαμβάνει μερική χρήση στην αμερικανική πολιτεία της Αριζόνα.
.an

.an είναι ο top-level domain κωδικός για τις Ολλανδικές Αντίλλες στο διαδίκτυο.

Δείτε επίσης: Κατάλογος top-level domains.
Τζωρτζ Μπέρκλεϋ

Ο Τζωρτζ Μπέρκλεϋ ή Μπέρκλι ή Μπάρκλεϋ (αγγλ. "George Berkeley") ήταν Αγγλο- Ιρλανδός φιλόσοφος, μαθηματικός και επίσκοπος της Αγγλικανικής εκκλησίας (1685 - 1753). Γεννήθηκε στο Ντύζερτ Κασλ της κομητείας Κίλκενυ στην Ιρλανδία και πέθανε το 1753 στην Οξφόρδη της Αγγλίας. Ήταν βασικός εκπρόσωπος του αγγλικού εμπειρισμού και ειδικότερα του υποκειμενικού ιδεαλισμού που υποστήριζε ότι η ύπαρξη των πραγμάτων ταυτίζεται με την αντίληψη τους από τον άνθρωπο, εκτός των πνευματικών όντων. Ο Μπέρκλεϋ μαζί με τον Ντέιβιντ Χιουμ (1711-1776) και τον Τζον Λοκ (1632-1704) σχηματίζουν τη βασική τριάδα του βρετανικού διαφωτισμού και εμπειρισμού εκκινώντας από την ίδια αφετηρία (εμπειρισμός) και καταλήγοντας σε εκ διαμέτρου αντίθετα συμπεράσματα, όσον αφορά στη βασική δομή του κόσμου. Το έργο του Μπέρκλεϋ εμπεριέχει σε μεγάλο βαθμό απαντήσεις στις σκέψεις του Λοκ.
Ουόλτερ Κάτλετ

Ο Ουόλτερ Κάτλετ ("Walter Catlett", 4 Φεβρουαρίου 1889 - 14 Νοεμβρίου 1960) ήταν Αμερικανός ηθοποιός, που μνημονεύεται κυρίως για τους αυταρχικούς ρόλους που ενσάρκωσε. 

Γεννημένος στην Καλιφόρνια, ξεκίνησε την καριέρα του ως ερμηνευτής βοντβίλ, συνεργαζόμενος, αρχικά, με τον Χόμπαρτ Κάβανο. Πριν μπει στην κινηματογραφική βιομηχανία ασχολήθηκε και με την όπερα. Στο θέατρο εμφανίστηκε για πρώτη φορά το 1906, ενώ το ντεμπούτο του στο Μπρόντγουεϊ το έκανε ή το 1911 με το "The Prince of Pilsen" ή το 1916 με το "So Long Letty". Το ντεμπούτο του στον κινηματογράφο το έκανε το 1912, αλλά απείχε από αυτόν έως και το 1929. Μεταξύ άλλων συμμετείχε και στη γνωστή ταινία - σε παραγωγή Ντέιβιντ Ο. Σέλζνικ - "Υπό την Σκιάν της Λαιμητόμου". Επίσης, συμμετείχε και στη δεύτερη ταινία της Disney, "Πινόκιο", δίνοντας τη φωνή του στον χαρακτήρα ο Τίμιος Τζον. 

Ο Κάτλετ πέθανε σε ηλικία 71 ετών στην Καλιφόρνια, από εγκεφαλικό επεισόδιο. Επίσης, κατέχει κι ένα αστέρι στη Λεωφόρο της Δόξας στο Χόλιγουντ, για τη συνολική προσφορά στον κινηματογράφο.
Χρυσόστομος Γανιάρης

Ο Χρυσόστομος Γανιάρης γεννήθηκε στην Καλλιμασιά της Χίου το 1894 και σπούδασε στο Διδασκαλείο της Ευαγγελικής σχολής Σμύρνης, από όπου αποφοίτησε το 1913.

Το 1918 ίδρυσε στην Αθήνα τον εκδοτικό οίκο "Γανιάρη" από τον οποίο κυκλοφόρησαν 150 περίπου εκδόσεις εκλεκτών έργων της ελληνικής και ξένης λογοτεχνίας. Για ένα χρονικό διάστημα εξέδιδε τον Νουμά

Τύπωσε δυο ποιητικές συλλογές, την "Ευφημία" (1941) και τα "Καλλιμασιώτικα" (1949). Πέθανε στις 22 Ιουλίου 1966.
Παρρασία

Η Παρρασία ήταν περιοχή της νότιας Αρκαδίας στην Αρχαία Ελλάδα, το επίθετο Παρράσιος χρησιμοποιείται συχνά από τους ποιητές ως ισοδύναμο με το Αρκάς. Η περιοχή πήρε το όνομά της από τον Παρράσιο, γιο του Λυκάονος. Η νύμφη της Αρτέμιδος, η Καλλιστώ, την οποία η θεά Ήρα μεταμόρφωσε σε αρκούδα και αργότερα ο Δίας την έκανε τον γνωστό αστερισμό της Μεγάλης Άρκτου, λέγεται ότι προερχόταν από την Παρρασία.

Σήμερα, η περιοχή αντιστοιχεί στη σύγχρονη νοτιοδυτική Αρκαδία, δυτικά της Μεγαλόπολης, και νοτιοανατολικά της Ηλείας.
Σεΐκ Ισμαέλ Τιοτέ

Ο Σεΐκ Ισμαέλ Τιοτέ ("Cheik Ismaël Tioté", γαλλική προφορά: ​[ʃɛik ismaɛl tjote]; 21 Ιουνίου 1986 – 5 Ιουνίου 2017) ήταν Ιβοριανός ποδοσφαιριστής που έπαιζε ως μέσος αμυντικός. Κέρδισε το Αφρικανικό Κύπελο Εθνών του 2015 με την εθνική ομάδα της Ακτής Ελεφαντοστού. Απεβίωσε στις 5 Ιουνίου 2017 από καρδιακή προσβολή στην προπόνηση της νέας του ομάδας Beijing Enterprises.
Φρέντερικ Κοβαλέσκι

Ο Φρέντερικ Κοβαλέσκι ("αγγλικά : Frederick Kovaleski "), γεννημένος στις 8 Οκτωβρίου 1924, είναι αμερικανός πρωταθλητής της αντισφαίρισης.

Ξεκίνησε την αντισφαίριση σε μικρή ηλικία, 11 ετών, μετά το τέλος των σπουδών του έγινε υπάλληλος της ΣΙΑ και έπειτα μυστικός πράκτορας στην Αίγυπτο σχεδόν για μια δεκαετία έως το 1961 που παραιτήθηκε κι εργάστηκε στον ιδιωτικό τομέα. Είναι παντρεμένος με την Μόνια κι έχουν έναν γιο τον Σεργκέι, εκτός τα αγγλικά μιλάει, Ρωσικά και Πολωνικά. 

Παίζει αντισφαίριση σε όλη τη ζωή του ακόμα και σήμερα σε τουρνουά παλαιμάχων, το 1950 ήταν νούμερο 13 στον κόσμο. Έχει παίξει στο Ρολάν Γκαρός, στο Γουίμπλεντον και το Αμερικανικό Όπεν. Νικητής στο Μοντέγκο Μπέι το 1950, στην Ουάσινγκτον το 1952, στην Κολομβία το 1952, στην Βαλτιμόρη το 1953. Στο Πρωτάθλημα αντισφαίρισης Ανατολικής Μεσογείου το 1950 ήταν πρώτος στο απλό, δεύτερος στο διπλό και πρώτος στο μεικτό. Σαν παλαίμαχος είναι δύο φορές πρωταθλητής Ευρώπης στην κατηγορία 90+ και πέντε φορές πρωταθλητής ΗΠΑ στο διπλό στην κατηγορία παλαιμάχων.
Γκροσγκλόκνερ

thumb|250px|Το Γκροσγκλόκνερ όπως φαίνεται από τα νότια.
Το Γκροσγκλόκνερ (γερμανικά: "Großglockner") είναι, με ύψος 3.798 μέτρα, το ψηλότερο βουνό στην Αυστρία και το ψηλότερο βουνών στις Άλπεις ανατολικά του περάσματος Μπρέννερ. Είναι τμήμα της ομάδας Γκλόκνερ της οροσειράς Χόχε Τάουερν, στη κύρια οροσειρά των κεντρικών ανατολικών Άλπεων. Ο Παστέρτσε, ο μεγαλύτερος παγετώνας της Αυστρίας, βρίσκεται στην ανατολική πλαγιά του Γκροσγκλόκνερ. Η χαρακτηριστική πυραμοειδής κορυφή αποτελείται από δύο μικρότερες κορυφές, το Γκροσγκλόνερ και το Κλαϊνγκλόκνερ (3.770 μέτρα, από το γερμανικό klein, μικρός), οι οποίες χωρίζονται από μια ράχη γνωστή ως Γκλοκνερσάρτε.
NGC 3190

Ο NGC 3190 είναι σπειροειδής γαλαξίας που ανακάλυψε ο αστρονόμος Ουίλιαμ Χέρσελ (William Herschel) το 1784 και βρίσκεται στον αστερισμό Λέοντα. Ανήκει στην ομάδα γαλαξιών Hickson 44 η οποία εκτιμάται πως απέχει περίπου 80 εκατομμύρια έτη φωτός από το Ηλιακό Σύστημα και αποτελείται από άλλους τρεις γαλαξίες: τους NGC 3193, NGC 3187 και NGC 3185.

Το 2002 παρατηρήθηκαν δύο υπερκαινοφανείς στον NGC 3190. Τον πρώτο (SN 2002bo) τον εντόπισε ο Βραζιλιάνος ερασιτέχνης αστρονόμος Paulo Cacella τον Μάρτιο του 2002 ενώ αργότερα μία ιταλική ομάδα ενώ μελετούσε τον SN 2002bo εντόπισε τον SN 2002cv.
Τζένιφερ Μόρισον

Η Τζένιφερ Μόρισον (Jennifer Marie Morrison, 12 Απριλίου 1979) είναι Αμερικανίδα ηθοποιός, μοντέλο και παραγωγός, που γεννήθηκε στο Σικάγο του Ιλινόι. Έγινε ευρύτερα γνωστή για το ρόλο της ως Dr. Allison Cameron στην ιατρική δραματική σειρά "Ιατρικές Υποθέσεις" (2004–2012), με συμπρωταγωνιστή τον Χιου Λώρι, και ως Emma Swan στη σειρά περιπέτειας και φαντασίας του ABC "Once Upon a Time" (2011–2018).
Καϊτζάκ Λευκωσίας

Η Καϊτζάκ Λευκωσίας ήταν μία κυπριακή ποδοσφαιρική ομάδα των Αρμενίων της Κύπρου με έδρα τη Λευκωσία. Ιδρύθηκε το 1957. Έδρα της ομάδας ήταν το Παλιό Γ.Σ.Π.. Είχε συμμετάσχει 2 φορές στο πρωτάθλημα Β΄ κατηγορίας. Η ονομασία της ομάδας στα ελληνικά σημαίνει αστραπή.
Heathen

Οι Heathen είναι αμερικανικό thrash metal συγκρότημα, το οποίο σχηματίστηκε το 1984 στο Σαν Φρανσίσκο της Καλιφόρνια, κατά το δεύτερο κύμα της σκηνής του Bay Area Thrash Metal. Το ύφος τους χαρακτηρίζεται από μελωδικά φωνητικά, συνδυασμένα με υψηλής ταχύτητας, τεχνικές κιθάρες.

Κύριες επιρροές του συγκροτήματος υπήρξαν οι Rainbow, το κίνημα του New Wave of British Heavy Metal και τα πρώτα αμερικάνικα thrash metal συγκροτήματα, όπως οι Metallica και οι Exodus.
Ψυχή και Σάρκα

Το Ψυχή και Σάρκα, γνωστή και με τον τίτλο «Εσύ και εγώ», είναι αισθηματική και κοινωνική κινηματογραφική ταινία ελληνικής παραγωγής, σε σκηνοθεσία του Ερρίκου Ανδρέου και σενάριο του Κλέαρχου Κονιτσιώτη. Πρωταγωνιστούν οι Κώστας Πρέκας, Κορίνα Τσοπέη, Ντέμπορα Ριντ και ο Βασίλης Τσιβιλίκας. 

Η ταινία κυκλοφόρησε στους κινηματογράφους το 1974 και έκοψε 88.239 εισιτήρια.
Πέτρα Σβαρτς

Η Πέτρα Σβαρτς- Ρίτερ ("λατινικό αλφάβητο : Petra Schwarz-Ritter"), γεννημένη στη Βιέννη, στις 24 Μαΐου 1972, είναι πρώην αυστριακή πρωταθλήτρια της αντισφαίρισης. Ήταν επαγγελματίας από το 1987 έως το 1997.

Έφτασε στους προημιτελικούς του γαλλικού όπεν το 1994. Ήταν η μόνη φορά που πέρασε στο δεύτερο γύρος σε τουρνουά Γκραντ σλαμ Έφτασε σε τελικό του WTA Tour στο Ίλβα Τρόφι στην Ιταλία. Έφτασε επίσης σε τρεις τελικούς του διπλού, κερδίζοντας έναν από αυτούς στην Πράγα. Ήταν νο 52 στον κόσμο στο απλό και νο 60 στο διπλό.

Με την Αυστρία συμμετείχε στο Φεντ καπ από το 1988 έως το 1996 σε 8 διοργανώσεις με ρεκόρ 11 νίκες και 11 ήττες.

Συμμετείχε στους Ολυμπιακούς αγώνες του 1992 στην Βαρκελώνη όπου στο απλό αποκλείστηκε στον πρώτο γύρο, στο διπλό με συμπαίκτρια την Τζούντιθ Βίσνερ αποκλείστηκαν στον δεύτερο γύρο.
Τζόργκεν Ούλριχ

Ο Τζόργκεν Ούλριχ ("δανικά : Jorgen Ulrich"), (21 Αυγούστου 1935 στο Hellerup - 22 Ιουλίου 2010 στην Ελλάδα) , ήταν Δανός αθλητής της αντισφαίρισης. 

Ήταν γιος της Ούλα Μέγιερ και του Άινερ Ούλριχ πρωταθλητών της αντισφαίρισης, αδελφός του είναι ο Τόρμπεν Ούλριχ πατέρας του ντράμερ των Metallica, Λαρς Ούλριχ. Σπούδασε νομικά και άσκησε τη δικηγορία, αποσύρθηκε στην ηλικία των 62 ετών αφού ήταν νομικός εμπειρογνώμονας για μια εταιρεία εξαγωγικών πιστώσεων και σε μια ασφαλιστική εταιρεία. Πέθανε κατά τη διάρκεια παραμονής στην Ελλάδα 74 ετών.

Στην αντισφαίριση συμμετείχε σε 16 διοργανώσεις, μεταξύ 1953 και 1972, του τουρνουά του Γουίμπλεντον, έπαιξε στον Ρολάν Γκαρός το 1957 και το 1960 και στο Αμερικανικό όπεν το 1962. Κατά τη διάρκεια της καριέρας του, έχει κερδίσει 21 ξεχωριστά τουρνουά. Στο Πρωτάθλημα αντισφαίρισης Ανατολικής Μεσογείου ήταν δεύτερος στο διπλό το 1957 με συμπαίκτη τον Κούρτ Νίλσεν.

Από το 1955 έως το 1971, εκπροσώπησε τη Δανία στο Κύπελλο Ντέιβις σε 13 διοργανώσεις, το ρεκόρ του είναι 18 νίκες για 18 ήττες στα μονά και 8 νίκες για 10 ήττες στα διπλά.

Το 1968, ήδη 40 ετών, συμμετείχε στους Ολυμπιακούς Αγώνες στην Πόλη του Μεξικού όπου η αντισφαίριση ήταν άθλημα επίδειξης, στο απλό και διπλό αποκλείστηκε από τον πρώτο γύρο.
Σεμπάστιαν Κουρτς

Ο Σεμπάστιαν Κουρτς, ορθότερα Ζεμπάστιαν Κουρτς (γερμανικά: "Sebastian Kurz", 27 Αυγούστου 1986-) είναι Αυστριακός πολιτικός, ο οποίος υπηρετεί ως καγκελάριος από τις 7 Ιανουαρίου 2020. Χρίστηκε ξανά καγκελάριος από το 2017 ως τις 28 Μαΐου 2019. Από το 2013 ως το 2017 ήταν υπουργός Εξωτερικών. Είναι μέλος του Αυστριακού Λαϊκού Κόμματος (ÖVP). Το 2017 ανέλαβε την προεδρία του ΟΑΣΕ.
Στην περίοδο της θητείας του αντιμετώπισε πολλά σκάνδαλα, ένα από τα οποία (Σκάνδαλο Ίμπιζα) είχε ως αποτέλεσμα την πτώση την απόλυσή του από το Εθνικό Συμβούλιο.
Νίκλοτ

Ο Νίκλοτ ή Νύκλοτ ("Niklot", 1100 – Αύγουστος 1160) ήταν παγανιστής αρχηγός ή πρίγκιπας των Σλάβων Οβοτριτών και πρόγονος του Οίκου του Μέκλενμπουρκ. Από το 1130 ή το 1131 και έως τον θάνατό του, ήταν αρχηγός της ομοσπονδίας των Οβοτριτών, η οποία αποτελείτο από τους Κισίνους και τους Κιρκιπάνους. Την ίδια εκείνη περίοδο, ήταν Κύριος των (Herr zu) Σβέριν, Κέτζιν και Μάλχοβ. Για σχεδόν 30 χρόνια, κατάφερε να αντισταθεί απέναντι στους Σάξωνες πρίγκιπες, και ειδικότερα τον Ερρίκο τον Λέοντα στην διάρκεια της Βενδικής Σταυροφορίας. Αντιτάχθηκε, επίσης, στον προσηλυτισμό των Παγάνων Πολάβιων Σλάβων στον Ρωμαιοκαθολικό Χριστιανισμό.
Χλώρακα

Η Χλώρακα ή ο Χλώρακας είναι χωριό και κοινότητα της επαρχίας Πάφου στην Κύπρο. Συνορεύει με την Πάφο και τον Δήμο Πάφου, την Λέμπα και την Έμπα. Ο κυρίως οικισμός βρίσκεται κτισμένος σε 70 μέτρα πάνω από την επιφάνεια της θάλασσας.
Ζλάταρ

Το Ζλάταρ ("σερβικά : Златар") είναι βουνό στο νοτιοδυτικό τμήμα της Σερβίας με ψηλότερη κορυφή την Γκόλο Μπρντο με 1.627 ύψος. Βρίσκεται μεταξύ των ποταμών Λίμ, Ούβτσα, Μίλεσεβκα και Μπίστριτσα. Ανήκει στις Δειναρικές Άλπεις.

Το Ζλάταρ έχει πολλές ηλιόλουστες μέρες, 951 ώρες, 265 ηλιόλουστες μέρες και 100 χιονισμένες ημέρες ετησίως. Στο βουνό γίνεται εξόρυξη λιγνίτη και είναι πλούσιο σε δάση και λιβάδια. Αναπτυγμένη είναι και η κτηνοτροφική παραγωγή και αρκετά έχει αναπτυχθεί και ο τουρισμός. Κοντά στο βουνό είναι το φαράγγι του ποταμού Ούμπατς όπου ζει ένα σπάνιο είδος γύπα. Κοντά στο βουνό βρίσκεται το μοναστήρι Μιλέσεβα με σπουδαία κειμήλια και χειρόγραφα και αγιογραφίες του 13ου αιώνα. 

Στο Ζλάταρ έχει κτιστεί το «Ινστιτούτο για την πρόληψη, θεραπεία και αποκατάσταση των καρδιαγγειακών παθήσεων και της αρτηριακής πίεσης», που περιβάλλεται από πεύκα και δέντρα σημύδας. Το χειμώνα λειτουργεί χιονοδρομικό κέντρο με δύο πίστες μήκους 800 μέτρα με σκι-λιφτ και μία μικρότερη μήκους 420 μέτρων.
Πέρα από την Αφρική

Η ταινία Πέρα από την Αφρική (αγγλικά: "Out of Africa") είναι ρομαντικό δράμα παραγωγής 1985, σε σκηνοθεσία Σίντνεϊ Πόλακ και με πρωταγωνιστές τους Ρόμπερτ Ρέντφορντ και Μέριλ Στριπ. Η ταινία είναι βασισμένη κυρίως στο ομώνυμο αυτοβιογραφικό βιβλίο της Κάρεν Μπλίξεν (με το ψευδώνυμο "Ισακ Ντίνεσεν"), το οποίο εκδόθηκε το 1937, ενώ χρησιμοποιήθηκαν για επιπλέον πληροφορίες και άλλα έργα της συγγραφέως, όπως το Σκιές στο Χορτάρι (αγγλικά: "Shadows on the Grass"). Η ταινία κέρδισε 28 Βραβεία, ανάμεσά τους και επτά (7) Βραβεία Όσκαρ.
Ιβάν Μπαλάζ

Ο Ιβάν Μπαλάζ ("σερβικά : Иван Балаж, ουγγρικά : Balázs Iván") (Ελεμίρ, Αυστροουγγαρία 1894 - Παρίσι 1971) ήταν Ούγγρος αθλητής της αντισφαίρισης που αγωνιζόταν εκπροσωπώντας την Γιουγκοσλαβία και την Ουγγαρία. Ήταν ο πρώτος που έπαιξε για τη Γιουγκοσλαβική ομάδα στο "Διεθνές τένις τσάλεντζ", και αργότερα, το 1927, στο Κύπελλο Ντέιβις. Συμμετείχε σε διεθνή τουρνουά στη Γιουγκοσλαβία, την Ουγγαρία, την Αυστρία, τη Ρουμανία, την Ελλάδα και τη Σλοβακία.
Σανκτ Γκάλεν

thumb|250px|Αεροφωτογραφία του Σανκτ Γκάλεν
Το Σανκτ Γκάλλεν (γερμανικά: "St. Gallen", γαλλικά: "Saint-Gall", ιταλικά: "San Gallo"), στα ελληνικά γνωστό και ως Ζανκτ Γκάλλεν και Σαιν Γκάλλεν, είναι πρωτεύουσα του καντονίου του Σανκτ Γκάλεν, στην Ελβετία. Προέρχεται από το ερημητήριο του Αγίου Γάλλου (Άγιος Γκαλ), του 7ου μ.Χ. αιώνα. Το Σανκτ Γκάλλεν στο τέλος του 2012 είχε 74.101 κατοίκους και ήταν η 7η μεγαλύτερη πόλη στη χώρα. Είναι κτισμένο σε μεσοσταθμικό υψόμετρο 675 μέτρων.

Το κύριο τουριστικό αξιοθέατο της πόλης είναι το Αββαείο του Σανκτ Γκάλεν, το οποίο αποτελεί από το 1983 Μνημείο Παγκόσμιας Κληρονομιάς της UNESCO. Η φημισμένη του βιβλιοθήκη έχει βιβλία που χρονολογούνται από τον 9ο αιώνα. Η πόλη έχει καλές μεταφορικές συνδέσεις με την υπόλοιπη χώρα και τη γειτονική Γερμανία και Αυστρία. Η ΦΚ Σανκτ Γκάλεν, η παλαιότερη εν ζωή ελβετική ομάδα, έχει την έδρα της στη πόλη, στο γήπεδο kybunpark, χωρητικότητας 19.694 θέσεων.
Κάστρο Νοϊσβάνσταϊν

Το Κάστρο Νοϊσβάνσταϊν (γερμανικά: "Schloss Neuschwanstein", ) είναι παλάτι του 19ου αιώνα το οποίο βρίσκεται σε λόφο πάνω από το χωριό Σβάνγκαου, κοντά στο Φύσεν, στη νοτιοδυτική Βαυαρία, στη Γερμανία. Η κατασκευή του διατάχθηκε από τον Λουδοβίκο Β΄ της Βαυαρίας ως χώρος ανάπαυσης και φόρος τιμής στον Ρίχαρντ Βάγκνερ. Ο Λουδοβίκος πλήρωσε για το παλάτι από τη περιουσία του και από δάνεια και όχι από τα δημόσια κεφάλαια της Βαυαρίας.

Το παλάτι αρχικά σχεδιαζόταν να γίνει προσωπικό καταφύγιο του βασιλιά, αλλά άνοιξε στο κοινό επί πληρωμή αμέσως μετά τον θάνατό του το 1886, μη έχοντας ακόμα αποπερατωθεί. Από τότε το κάστρο έχουν επισκεφθεί περισσότεροι από 60 εκατομμύρια άνθρωποι. Περισσότεροι από 1,3 εκατομμύρια άνθρωποι επισκέφτηκαν το κάστρο το 2008, με έως και 6.000 επισκέπτες τη μέρα κατά τη διάρκεια του καλοκαιριού. Το παλάτι έχει εμφανιστεί σε πολλές ταινίες και αποτέλεσε την έμπνευση για το κάστρο της ωραίας κοιμωμένης της Ντίσνεϋλαντ και άλλων μεταγενέστερων κατασκευών.
Σεντρόπα

Το Σεντρόπα (Centropa) είναι ένας Μη Κυβερνητικός Οργανισμός, εγγεγραμμένος στις ΗΠΑ, με γραφεία στη Βιέννη (κεντρικά), στη Βουδαπέστη, Ουάσιγκτον και Ιερουσαλήμ και ως αντικείμενό του έχει τη μελέτη και τεκμηρίωση της ζωής των Εβραίων κατά τον 20ο αι. στην Κεντρική και Ανατολική Ευρώπη, στις πρώην Σοβιετικές Δημοκρατίες και στα Βαλκάνια.
Τζοσάια Γουίλαρντ Γκιμπς

O Τζοσάια Γουίλαρντ Γκιμπς (11 Φεβρουαρίου 1839 – 28 Απριλίου 1903) ήταν Αμερικανός επιστήμονας που προσέφερε, με σημαντικά θεωρητικά μοντέλα, στη φυσική, τη χημεία και τα μαθηματικά. Το έργο του σχετικά με τις εφαρμογές της θερμοδυναμικής διεδραμάτισε σημαντικό ρόλο στη μετατροπή της φυσικοχημείας σε μια αυστηρά επαγωγική επιστήμη. Μαζί με τον Τζέιμς Κλέρκ Μάξγουελ και τον Λούντβιχ Μπόλτσμαν, δημιούργησε τη στατιστική μηχανική (έναν όρο που ο ίδιος επινόησε), για να εξηγήσει ότι οι νόμοι της θερμοδυναμικής προκύπτουν από τις στατιστικές ιδιότητες των μεγάλων συνόλων των σωματιδίων. Ο Γκιμπς ακόμη μελέτησε την εφαρμογή των εξισώσεων του Μάξγουελ πάνω στη φυσική οπτική. Ως μαθηματικός, επινόησε ένα σύγχρονο διανυσματικό υπολογισμό, ανεξάρτητα από τον Βρετανό επιστήμονα Όλιβερ Χέβισαϊντ, ο οποίος εργάστηκε και εκείνος πάνω σε παρόμοια θέματα την ίδια περίοδο.

Το 1863, το Πανεπιστήμιο Γέιλ απένειμε στον Γκιμπς το πρώτο αμερικανικό διδακτορικό στην μηχανική. Μετά την παραμονή τριών ετών στην Ευρώπη, ο Γκιμπς πέρασε το υπόλοιπο της καριέρας του στο Γέιλ, όπου διετέλεσε καθηγητής Μαθηματικής Φυσικής από το 1871 μέχρι και τον θάνατό του. Δουλεύοντας σχετικά απομονωμένος, έγινε ο πρώτος θεωρητικός επιστήμονας στις Ηνωμένες Πολιτείες που κέρδισε διεθνή φήμη και επαινέθηκε από τον Άλμπερτ Αϊνστάιν ως «το μεγαλύτερο μυαλό στην ιστορία της Αμερικής». Το 1901 ο Γκιμπς έλαβε το βραβείο που αποτελούσε την ύψιστη τιμή για την διεθνή επιστημονική κοινωνία, το Βραβείο Κόπλεϊ της Βασιλικής Εταιρείας του Λονδίνου,«για τη συμβολή του στην εξέλιξη των μαθηματικών και της φυσικής».

Η μοναχική ζωή του Γκιμπς στα τέλη του αιώνα ερχόταν σε αντίθεση με την απίστευτα μεγάλη διεθνή επιρροή των ιδεών του, γεγονός το οποίο σχολιάστηκε από πολλούς βιογράφους και σχολιαστές. Αν και το έργο του ήταν εξ ολοκλήρου θεωρητικό, η πρακτική αξία της συνεισφορών του Γκιμπς έγινε εμφανής με την ανάπτυξη της βιομηχανικής χημείας κατά τη διάρκεια του πρώτου μισού του 20ού αιώνα. Σύμφωνα με τον Ρόμπερτ Άντριους Μίλικαν η επιστήμη του Γκιμπς «έκανε για την στατιστική μηχανική και για τη θερμοδυναμική ό,τι έκανε ο Πιερ Σιμόν Λαπλάς για την ουράνια μηχανική και ο Τζέιμς Κλέρκ Μάξγουελ για την Ηλεκτροδυναμική, δηλαδή έδωσε στον τομέα του μια πολύ καλά οργανωμένη δομή».
BBC Earth

180px|right|thumb|Το λογότυπο του BBC Earth

Το BBC Earth ("BBC Γη") είναι η υπηρεσία του BBC Worldwide από το 2009 για την αγορά και διανομή του φυσικού περιεχομένου της ιστορίας του BBC σε χώρες εκτός του Ηνωμένου Βασιλείου. Ξεκίνησε να λειτουργεί από το 2009 στο Ηνωμένο Βασίλειο και σε άλλες χώρες όπως: η Ιρλανδία, η Γερμανία κ.ά. Από την 1η Οκτωβρίου 2017 είναι διαθέσιμο και στην Ελλάδα από την πλατφόρμα της COSMOTE TV. Μεταδίδει εκπομπές, γύρω από την οικολογία, την καλλιέργεια της γης, το περιβάλλον, τη φύση κ.ά.
Επιχείρηση του Στρυμόνα

Η Επιχείρηση του Στρυμόνα (ή Εισβολή του Στρυμόνα) ήταν μια επιτυχής και απρόσκοπτη προώθηση του Βουλγαρικού στρατού στην Ελληνική Μακεδονία λόγω των διαταγών του Βασιλιά Κωνσταντίνου προς το στράτευμα να μη προβάλει καμία αντισταση, εν μέσω του Εθνικού Διχασμού, κατά τη διάρκεια του Πρώτου Παγκοσμίου Πολέμου. Έλαβε χώρα στις 17-23 Αυγούστου 1916 και έληξε με την κατάληψη ολόκληρης της ελληνικής επικράτειας μέχρι τον ποταμό Στρυμόνα.
BBC Sport

Το BBC Sport είναι τμήμα του BBC North, θυγατρικής του BBC, το οποίο παρέχει κάλυψη και μετάδοση αθλητικών αγώνων για τις οπτικοακουστικές και διαδικτυακές υπηρεσίες του BBC. Το BBC κατέχει τα τηλεοπτικά και ραδιοφωνικά δικαιώματα εκπομπών, μεταδίδοντας πολλά αθλήματα του Ηνωμένου Βασιλείου ζωντανά με παράλληλο σχολιασμό διαφόρων εκπομπών του BBC Sport, όπως είναι το "Match of the Day", το "Test Match Special" και το "Ski Sunday".

Τα αποτελέσματα, η ανάλυση και η κάλυψη προστίθενται επίσης στην ιστοσελίδα του BBC Sport και μέσω της διαδραστικής τηλεοπτικής υπηρεσίας BBC Red Button. Το πρώτο πρόγραμμα που μετέδωσε ήταν οι Θερινοί Ολυμπιακοί αγώνες του 1988.